《南斋纪恩诗 其一》
清代·王世芳

建子星回斗转寅，居然一百十年春。灌花拭竹间中课，问水寻年物外身。

《击壤》但知歌帝力，炷香惟有感苍旻。桑榆筋骨还彊健，历数前因话劫尘。

作者简介：（1659—约1792）清浙江天台人，字南亭。少时有勇力，二十岁应募为兵，中枪几死。后弃兵为农，且耕且读。五十八岁成诸生。八十一岁出贡。九十六岁授遂昌县训导。以入京祝高宗六旬“万寿”，加司业衔。享年一百三十岁以上。自云惟“茹淡泊，寡思虑”而已。